Najeriya: Matasa za su iya tsayawa takara | BATUTUWA | DW | 31.05.2018
Najeriya: Matasa za su iya tsayawa takara
Akalla jihohin Najeriya 33 ne suka amince a bisa tsarin dokar da ta rage shekaru na takara cikin kasar da nufin samun dama ga matasa. Kafin daga baya shugaban kasar ya rattaba hannu a bisa dokar da ta kalli rage shekaru na takarar dan majalisar dokoki na jihohi daga 30 ya zuwa 25 a yayin da duk wani mai neman zama dan majalisar tarraya ya na bukatar kasancewa akalla shekaru 25.
Daga yanzu kuma duk mai son ya zama shugaban kasar zai kasance dan shekaru daga talatin da biyar amma sabuwar dokar ba ta sauya shekaru na gwamnoni da kuma 'yan majalisar dattawa ta kasar ba.
Daga cikin matasan da suka yi fafutuka don basu damar tsayawa takara
Tsalle na murna na zaman karatu na matasan da su kayi tururuwa domin ganewa idanunsa bikin na rattaba hannu kan dokar da suke yi wa kallon sabuwar kafa ta kai wa ya zuwa ga madafun iko bayan share tsawon lokaci suna zama 'yan kallo. Tun da farko Shugaba Buhari ya kira sabuwar dokar babbar dama ga matasa na kasar don nuna kwarewarsu a cikin fagen siyasa.
Matasan Najeriya sun shirya domin barin tasirinsu cikin harkoki na siyasa kamar yadda suka yi a sauran fage kamar kasuwanci da wasanni da sauransu. Babban kalubale ya zuwa yanzu dai na zaman iya hada kai a bangare na matasan da sune kaso sittin cikin dari na al'umma kasar sannan kuma kaso hamsin da uku a cikin dari na masu kada kuri'a.
Rahoto kan amince da dokar bai wa matasa damar takara
Tattaunawa da Kamred Kabiru Saidu Dakata
Rahoto kan taron fadakar da matasa
Kwanan wata 31.05.2018
Muhimman kalmomi Najeriya, Matasa, Takara, Zabe
Permalink https://p.dw.com/p/2yjTI
A jerin shirye shirye da muke kawo muku kan muhimmancin Ilmi a tsakanin matasa a Najeriya, a wannan makon za mu duba yanayin tsarin Ilmi na 6-3-3-4 a Najeriya da kuma yadda ya banbanta da wasu kasashe na ketare wadanda suke da manufa iri daya. Sai ku biyo mu a cikin shirin.